Осип Манделщам
За кънтящата доблест в грядущите дни…

Превод от руски: Димитър Калев, —

chitanka.info

За кънтящата доблест в грядущите дни,

за високия хорски прогрес

аз лиших се от пира на наште бащи,

от веселие, даже от чест.

На плещите ми мята се век-вълкодав,

но по кръв не съм вълк: затова

ме тикни по-добре като шапка в ръкав

на кожух от сибирска тайга.

Да не гледам страхливци, разкашкана кал,

кости кървави във колела;

да сияе първичният синкав овал

на полярни лисици в нощта.

Край река Енисей ме води, изумен

от допрени в звездите ели,

затова, че по кръв не съм вълк и че мен

само ближен ще ме умъртви.

17–28 март 1931, края на 1935

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.